CELEX: 52011PC0524
Language: hu
Date: 2011-08-30
Title: Javaslat AZ EURÓPAI PARLAMENT ÉS A TANÁCS IRÁNYELVE a 64/432/EGK irányelvnek a tagállami felügyeleti hálózat részét képező számítógépes adatbázisok tekintetében történő módosításáról

|
			
		
		
		52011PC0524
		
			Javaslat AZ EURÓPAI PARLAMENT ÉS A TANÁCS IRÁNYELVE a 64/432/EGK irányelvnek a tagállami felügyeleti hálózat részét képező számítógépes adatbázisok tekintetében történő módosításáról /* COM/2011/0524 végleges - 2011/0228 (COD) */
			
				
		
		
			
			   	INDOKOLÁS
Az 1760/2000/EK
rendeletnek a szarvasmarhafélék elektronikus azonosítására és az önkéntes
marhahús-címkézésre vonatkozó rendelkezések eltörlése tekintetében való
módosításáról szóló európai parlamenti és tanácsi rendeletre irányuló javaslat
szükségessé teszi a 64/432/EGK tanácsi irányelv módosítását a tagállami
felügyeleti hálózat részét képező számítógépes adatbázisok tekintetében. A
64/432/EGK irányelvben megállapított számítógépes adatbázis elemei egyáltalán
nem tartalmaznak elektronikus azonosító eszközre történő hivatkozást.
Ezért a tagállami felügyeleti hálózat részét
képező számítógépes adatbázisok tekintetében a 64/432/EGK tanácsi
rendeletet módosítani kell, figyelembe véve az 1760/2000/EK rendeletnek a
szarvasmarhafélék elektronikus azonosítására és az önkéntes marhahús-címkézésre
vonatkozó rendelkezések eltörlése tekintetében való módosításáról szóló európai
parlamenti és tanácsi rendeletre irányuló javaslatát. Ennek alapján a két
javaslat ugyanazon jogalkotási csomagban kerül előterjesztésre. 
Az Európai Parlament és a Tanács ezen
irányelvtervezetének nincs az Európai Unió költségvetését érintő pénzügyi
vonzata.
A 64/432/EGK irányelvet ezért ennek
megfelelően módosítani kell.
2011/0228 (COD)
Javaslat
AZ EURÓPAI PARLAMENT ÉS A TANÁCS IRÁNYELVE
a 64/432/EGK irányelvnek a tagállami
felügyeleti hálózat részét képező számítógépes adatbázisok tekintetében
történő módosításáról
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak 43. cikke
(2) bekezdésére,
tekintettel az Európai Bizottság javaslatára,
a jogalkotási
aktus tervezete nemzeti parlamenteknek való megküldését követően,
tekintettel az Európai Gazdasági és Szociális
Bizottság véleményére[1],
a rendes
jogalkotási eljárás keretében,
mivel:
(1)              
A szarvasmarhafélék és a sertések Unión belüli
kereskedelmére a szarvasmarhafélék és a sertések Közösségen belüli
kereskedelmét érintő állat-egészségügyi problémákról szóló, 1964. június
26-i 64/432/EGK tanácsi irányelvet[2]
kell alkalmazni. Fenti irányelv előírja, hogy bármely tagállam illetékes
hatósága felügyeleti hálózati rendszert vezethet be. E hálózatok egy
számítógépes adatbázist foglalnak magukban, amelyeknek a 64/432/EGK irányelvben
megállapított elemek legalább egy részét tartalmazniuk kell, többek között minden
állat egyedi azonosító kódját.
(2)              
A szarvasmarhák azonosítási és nyilvántartási
rendszerének létrehozásáról, továbbá a marhahús és marhahústermékek
címkézéséről szóló, 2000. július 17-i európai parlamenti és tanácsi
rendelet[3]
szabályokat állapít meg a szarvasmarhák elektronikus eszközök használatával
történő azonosítására.
(3)              
A 64/432/EGK irányelvben megállapított számítógépes
adatbázis elemei egyáltalán nem tartalmaznak elektronikus azonosító eszközre
történő hivatkozást.
(4)              
Az uniós jogszabályok egységességének biztosítása
érdekében ez utóbbit fel kell venni azon elemek listájára, amelyeket a
64/432/EGK irányelvben megállapított számítógépes adatbázisoknak tartalmazniuk
kell.
(5)              
A 64/432/EGK irányelvet ezért ennek
megfelelően módosítani kell,
ELFOGADTA EZT AZ IRÁNYELVET:
1. cikk
A 64/432/EGK irányelv 14. cikk (3)
bekezdésében a C. rész 1. pontjának helyébe a következő pont lép:
„(1)        minden egyes állat esetében:
–              
az egyedi azonosító kódja
–              
születési ideje,
–              
neme
–              
fajtája vagy szőrzetének színe,
–              
anyja azonosítási kódja vagy, harmadik országból
behozott állat esetében, az 1760/2000/EK rendeletnek megfelelően azon
egyedi azonosító eszköz egyedi azonosító kódja, melyet az állat a rendeltetési
hely szerinti tagállamban kapott,
–              
a születési helyeként szereplő gazdaság
azonosítási száma,
–              
minden olyan gazdaság azonosítási száma, ahol az
állatot tartották, valamint a más gazdaságokba való átkerülésének
időpontjai,
–              
elhullásának, illetve levágásának időpontja.
–              
az elektronikus azonosító típusa, amennyiben azt az
állat esetében alkalmazták.”
2. cikk
1.           A tagállamok legkésőbb […]-ig
elfogadják és kihirdetik azokat a törvényi, rendeleti és közigazgatási
rendelkezéseket, amelyek szükségesek ahhoz, hogy ennek az irányelvnek
megfeleljenek. E rendelkezések szövegét, valamint az e rendelkezések és az
irányelv közötti megfelelést bemutató táblázatot haladéktalanul megküldik a
Bizottság számára. 
Ezeket a rendelkezéseket […]-tól/-től
alkalmazzák.
A tagállamok által elfogadott rendelkezéseknek
hivatkozniuk kell erre az irányelvre, vagy hivatalos kihirdetésük alkalmával
ilyen hivatkozással együtt kell megjelenniük. A hivatkozás módját a tagállamok
határozzák meg.
2.           A tagállamok megküldik a
Bizottságnak nemzeti joguk azon főbb rendelkezéseinek szövegét, amelyeket
az irányelv tárgykörében fogadnak el.
3. cikk
Ez az irányelv az Európai Unió Hivatalos
Lapjában való kihirdetését követő huszadik napon lép hatályba.
4. cikk
Ennek az irányelvnek a tagállamok
a címzettjei.
Kelt Brüsszelben, […]-án/-én.
az Európai Parlament részéről                      a
Tanács részéről
elnök                                                              
[1]               HL L., xxxx.,xx.,xx. xx. o.
[2]               HL 121., 1964.7.29., 1977/64. o.
[3]               HL L 204., 2000.8.1.11., 1. o.